

Т Е Х Н И Ч Е С К А  С П Е Ц И Ф И К А Ц И Я

за обществена поръчка с предмет:
„Годишен одит за съответствие на въведените стандарти на FSC за управление на горски територии за срок от 12 месеца“

I. Предмет на настоящата поръчка е:„Годишен одит за съответствие на въведените стандарти на FSC за управление на горски територии за срок от 12 месеца“
II.Обект на настоящата поръчка е предоставянето на услуги, съгласно чл.3, ал.1, т.3 от ЗОП.
III.Описание на услугите включени в предметния обхват на обществената поръчка и начин на изпълнението им:
1. Предметът на обществената поръчка включва изпълнението на услуги и дейности, свързани с осъществяване на сертификационен одит (Certification Audit) за съответствието със стандартите на FSC® за управление на горските територии, стопанисвани от ТП „ДЛС Граматиково”,  от акредитирана сертифицираща организация,  а именно:  Cертификационен одит (Certification Audit) – провеждане на сертификационен одит върху изпълнението на въведените стандарти на FSC® за управление на сертифицираните горски територии и поддържане валидността на FSC сертификата.
2. Изпълнителят следва да извърши годишеи сертификационен одит за 12 месеца във времева рамка, осигуряваща непрекъсване на валидността на FSC сертификата на ТП „ДЛС Граматиково”
3. Изпълнителят следва да предостави своите заключения от извършените проверки в договорените срокове и с необходимата яснота във вид на писмени доклади.
4. Прогнозните площи на горската територия – държавна собственост, които ще бъдат включени в сертификационния одит са в размер на 20094,6 ха. , а площта в обхвата на сертификацията /само териториите с горско покритие – залесени/ - 19448,6 ха
Брой на горскостопанските единици в обхвата на сертификата – 1 бр.
5. Участникът следва да поддържа валиден сертификат за акредитация за извършване на сертификация по приложимата Програма.	
     IV. Прогнозна стойност на поръчката:
1. Максималната прогнозна стойност на възлаганите дейности е в размер до 6520 /шест хиляди петстотин и двадесет/лв. без ДДС.
2.  Авансови плащания под какъвто и да е предлог не се допускат.
3.Посочената цена включва всички разходи за изпълнение на поръчката – транспорт, материали, настаняване и дневни разходи (командировки) на одиторите, за акредитационни такси на FSC, за административно-технически разходи по изготвяне на одитния доклад и други свързани с изпълнението на услугите, като същите не подлежат на промяна за срока на изпълнение на настоящия договор.Действия от страна на Изпълнителя, свързани с отстраняване на констатирани несъответствия няма да бъдат заплащани допълнително.
V. Място на изпълнение: 
Мястото за изпълнение на поръчката са държавните горски територии в териториалния обхват на ТП „ДЛС Граматиково” с обща прогнозна площ от 20094,6 ха   и с площ в обхвата на сертификацията /само териториите с горско покритие – залесени/ - 19448,6 ха
VI.Срок  за  изпълнение на поръчката: Изпълнителят следва да извърши годишен сертификационен одит за 12 месеца във времева рамка, осигуряваща непрекъсване на валидността на FSC сертификата на ТП „ДЛС Граматиково”
VII. Начин на плащане
Всяко  плащане  по  настоящата  поръчка  ще  се  извършва след  извършване  на  съответната  услуга, представяне  на  доклад, удостоверено  с  приемо-предавателен  протокол  и  депозирана  фактура за  дължимата  сума.
Всички плащания ще се извършват само по банков път в български лева с платежно нареждане по банкова сметка, посочена от Изпълнителя.

